**Έκθεση περί της Αιμοδοσίας για το έτος 2023.**

Μετά την ολοκλήρωση της συλλογής και της επεξεργασίας όλων των στοιχείων από τις Νοσοκομειακές Υπηρεσίας Αιμοδοσίας της χώρας , νοιώθουμε την υποχρέωση να δημοσιοποιήσουμε τις πληροφορίες και να γίνουν αυτές αφορμή για μια μεγαλύτερη προσπάθεια .

Η Χώρα μας το 2023 συγκέντρωσε για την φροντίδα και θεραπεία των ασθενών μας 570974 μονάδες αίματος εκ των οποίων 550974μονάδες συλλέχθηκαν από την κοινωνία μας και 20.000 μονάδες παραλάβαμε από τον Ελβετικό Ερυθρό Σταυρό, αποκλειστικά για τους συνανθρώπους μας με Μεσογειακή αναιμία .

Η Συλλογή Αίματος στην Χώρα μας, την τελευταία 8ετία παρουσιάζεται , στο κάτωθι διάγραμμα :

Το 2023 συγκεντρώθηκαν 13630 μονάδες αίματος περισσότερες από το 2022.

Από τις 550974 μονάδες αίματος που συγκεντρώθηκαν το 2023 , οι 378904 μονάδες συγκεντρώθηκαν από Εθελοντές Αιμοδότες ήτοι 68,7% της συνολικής συλλογής αίματος . Το 2023 συγκεντρώθηκαν 30162 μονάδες περισσότερες από το 2022 , που το ποσοστό του εθελοντικού αίματος ήταν 65% , μια βελτίωση της τάξης του 3,7%.

Η εξέλιξη της πορείας του εθελοντικού αίματος στο χρόνο αποδίδεται στο κάτωθι διάγραμμα :

Συμπληρωματικά συγκεντρώθηκαν ως Αίμα αντικατάστασης 172449 μονάδες , ήτοι 15624, λιγότερες από το 2022 , δηλ. 15624 συγγενείς ή φίλοι των ασθενών δεν χρειάστηκαν να δώσουν αίμα για αυτούς και καλύφθηκαν από του εθελοντές .Το αίμα αντικατάστασης διαμορφώθηκε στο ποσοστό του 31,3% από 35% το 2022.

Παράλληλα η εξάρτηση από το αίμα αντικατάστασης δηλ. το αίμα που προέρχεται από το οικογενειακό και φιλικό περιβάλλον των ασθενών φαίνεται ότι μειώνεται σημαντικά .

Παρατηρείται διαρκής αύξηση του Εθελοντικού Αίματος και επίσης διαρκής μείωση του Αίματος Αντικατάστασης.

Εμφανές καθίσταται ότι οι δύο καμπύλες βαίνουν αποκλείνουσες από το 2022 και εντεύθεν.

Η συμβολή των Ενόπλων Δυνάμεων στην εξασφάλιση επάρκειας αίματος στην χώρα μας είναι σημαντική και αναντικατάστατη. Έτσι από τις ανάλογες εξορμήσεις του ΕΚΕΑ φαίνεται η συμβολή των Ε. Δ. στο χρόνο , που σημειωτέον είναι μέρος του συνόλου της προσφοράς των Ε.Δ.

Οι ανάγκες της Χώρας για την φροντίδα των συνανθρώπων μας με Μεσογειακή αναιμία και τις άλλες αιμοσφαιρινοπάθειες ανήλθαν σε 100.000 μονάδες αίματος το 2022 , που αντιστοιχούν σε 2100 ασθενείς .

Λόγω του ότι στην Χώρα μας δεν έχει εμπεδωθεί η συνείδηση του σταθερού αιμοδότη με συνέπεια και διάρκεια αναγκαζόμαστε να εισάγουμε αίμα από τον Ελβετικό Ερυθρό Σταυρό , αλλά και οι εισαγόμενες ποσότητες μειώνονται στο χρόνο .

**Μεταγγίσεις στην Ελλάδα το 2023** .

Στην Χώρα μας το 2023 έγιναν συνολικά 509472 μεταγγίσεις Αίματος , εκ οποίων 98605 μονάδες μεταγγίσθηκαν σε ασθενείς με μεσογειακή αναιμία και άλλες αιμοσφαιρινοπάθειες , 347401 μονάδες αίματος σε όλα τα άλλα περιστατικά στα Δημόσια Νοσοκομεία του ΕΣΥ και 63466 μεταγγίσθηκαν στα ιδιωτικά νοσοκομεία .

**Τα Νοσοκομεία της Χώρας** .

Όλες οι Ν.Υ.Α. της Χώρας συμβάλλουν και προσπαθούν για την εξασφάλιση επάρκειας αίματος . Αναμφίβολα σε αυτή την προσπάθεια κάποιες για διαφόρους λόγους έχουν καλύτερες επιδόσεις.

Έτσι τα είκοσι καλύτερα νοσοκομεία . με κριτήριο τον αριθμό των μονάδων αίματος που συλλέγουν , είναι τα κάτωθι:

|  |  |
| --- | --- |
| **Νοσοκομεία** | **Μονάδες Αίματος** |
| ΓΚΝ Αθηνών Γεννηματάς | 24159 |
| Ιπποκράτειο Θεσσαλονίκης | 21662 |
| ΑΧΕΠΑ Θεσσαλονίκης | 21049 |
| Νίκαιας | 16254 |
| Ιπποκράτειο Αθηνών | 15446 |
| Ευαγγελισμός | 14421 |
| Παίδων Αγία Σοφία | 13562 |
| Λαϊκό Αθηνών | 13043 |
| Γ.Κ.Ν. Λάρισας | 12557 |
| Βενιζέλειο Ηρακλείου | 11835 |
| Αττικό | 11507 |
| Γ.Κ. Ν. Πατρών Άγιος Ανδρέας | 11501 |
| Παπανικολάου Θεσσαλονίκης | 9619 |
| Πανεπιστημιακό Ν. Πατρών | 9534 |
| Γ.Κ. Ν. Βόλου | 9483 |

Με κριτήριο το ποσοστό του Εθελοντικού αίματος που συλλέγουν , τα είκοσι νοσοκομεία με τις καλύτερες επιδόσεις , είναι :

|  |  |
| --- | --- |
| **Νοσοκομεία** | **% εθελοντικό Αίματος** |
| Άμφισσα | 96,23 |
| Ελπίς | 92,60 |
| Αγία Σοφία | 91,39 |
| Αμαλία Φλέμιγκ | 90,36 |
| Ν.Ε.Ε.Σ | 87,49 |
| Γρεβενά | 85,47 |
| Άγιοι Ανάργυροι | 84,59 |
| Κορίνθου | 83,03 |
| Αγλαΐα Κυριακού | 82,90 |
| Σπάρτη | 82,75 |
| Άγιος Παύλος | 80,79 |
| Χατζηκώστα Ιωαννίνων | 79,48 |
| Κυπαρισσίας | 78,82 |
| Μυτιλήνης | 78,76 |
| Νάουσα | 78,60 |
| Ρίο Πατρών | 77,96 |
| Καστοριάς | 77,80 |
| Παπανικολάου | 77,69 |
| Θεαγένειο | 77,24 |
| Σωτηρία | 77,07 |

Σημειωτέον ότι 41 Νοσοκομεία της Ελλάδος έχουν ποσοστό Εθελοντικού Αίματος πάνω από τον μέσο όρο της Χώρας ( 68,77%).

Ως τον απόλυτο αριθμό μονάδων Εθελοντικού Αίματος που συνέλεξαν τα Νοσοκομεία και το ΕΚΕΑ , η αξιολόγηση είναι η κάτωθι:

|  |  |
| --- | --- |
| Νοσοκομεία - ΕΚΕΑ | Αριθμός Μονάδων Εθελοντικού Αίματος |
| ΕΚΕΑ | 18094 |
| ΑΧΕΠΑ Θεσσαλονίκης | 16440 |
| Ιπποκράτειο Θεσσαλονίκης | 14807 |
| Γεννηματάς | 13846 |
| Αγία Σοφία | 12558 |
| Ιπποκράτειο Αθηνών | 10615 |
| Ευαγγελισμός | 10426 |
| Νίκαιας | 9889 |
| Βενιζέλειο Ηρακλείου | 9437 |
| Αμαλία Φλέμιγκ | 9055 |
| Άγιος Ανδρέας | 8980 |
| Γ.Ν.Κ. Λάρισας | 8346 |
| Λαϊκό Αθηνών | 7975 |
| Άγιος Παύλος Θεσσαλονίκης | 7900 |
| Πανεπιστημιακό Ρίου Πατρών | 7535 |
| Ν.Ε.Ε.Σ | 7518 |
| Παπανικολάου Θεσσαλονίκης | 7395 |
| Πανεπιστημιακό Νοσοκομείου Κρήτης | 7043 |
| Ελπίς | 6732 |
| Αττικόν | 5811 |

**Οι Διοικητικές περιφέρεις και η Αιμοδοσία**.

Η συνολική συγκέντρωση αίματος στην Χώρα μας αντιστοιχεί σε 52, 56 μονάδες Αίματος ανά 1000 κατοίκους από 50,7 μονάδες ανά 1000 κατοίκους , που ήταν το 2024.

|  |  |
| --- | --- |
| **Περιφέρειες** | **Μονάδες Αίματος ανά 1000 κατοίκους** |
| Κρήτης | 64,68 |
| Ιονίων Νήσων | 60,48 |
| Αττικής | 54,43 |
| Ανατ. Μακεδονίας - Θράκης | 53,39 |
| **Ελλάδας** | **52,56** |
| Κεντ. Μακεδονίας | 52,06 |
| Ηπείρου | 51,96 |
| Δυτ. Ελλάδος | 48 |
| Β. Αιγαίου | 44,9 |
| Θεσσαλίας | 44,06 |
| Πελοποννήσου | 41,78 |
| Δυτ. Μακεδονίας | 41,51 |
| Στερεάς Ελλάδος | 33,46 |

Στην Ελλάδα συλλέχθηκαν 36,15 μονάδες εθελοντικού αίματος ανά 1000 κατοίκους , έναντι 32.98 μονάδων ανά 1000 κατοίκους το 2022.

Ειδικότερα η εικόνα της συλλογής εθελοντικού αίματος ανά περιφέρεια και στην επικράτεια αποδίδεται στον κάτωθι πίνακα.

|  |  |
| --- | --- |
| **Περιφέρεια** | **μονάδες εθελοντικού αίματος ανά 1000 κατοίκους** |
| Κρήτης | 45,06 |
| Ηπείρου | 38,38 |
| Κεντ. Μακεδονίας | 38,1 |
| Ιονίων Νήσων | 37,87 |
| **Ελλάδας** | **36,15** |
| Αττικής | 35,62 |
| Ανατ. Μακεδονίας - Θράκης | 34,80 |
| Β. Αιγαίου | 33,30 |
| Δυτ. Ελλάδος | 33,27 |
| Δυτ. Μακεδονία | 29,78 |
| Πελοποννήσου | 28,67 |
| Θεσσαλίας | 28,60 |
| Στερεάς Ελλάδος | 23,16 |

Εις την μελέτη αυτή δεν μπορεί να αξιολογηθεί η Περιφέρεια του Νοτίου Αιγαίου , με το δεδομένο , ότι Νοσοκομεία των Αθηνών συλλέγουν μεγάλες ποσότητες αίματος από τα νησιά των Κυκλάδων και της Δωδεκανήσου , που αλλοιώνουν την εικόνα αυτής της Περιφέρειας .

**Η Κέρκυρα** .

Η καλή εικόνα της Περιφέρειας των Ιονίων Νήσων, οφείλεται αποκλειστικά και μόνον στις εξαιρετικές επιδόσεις των κατοίκων της Νήσου της Κερκύρας , που είναι ένα αιμοδοτικό παράδειγμα προς μίμηση.

Στην Κέρκυρα συλλέχθηκαν 121,76 μονάδες ανά 1000 κατοίκους , 50,87 μονάδες εθελοντικού αίματος ανά 1000 κατοίκους, που ξεπερνούν κατά πολύ τον μέσον όρον της Χώρας και το ποσοστό του εθελοντικού αίματος ανήλθε σε 71, 67 % για το 2023.

**Για το 2024** .

Δεν υπάρχει αμφιβολία ότι υπάρχουν περιθώρια βελτίωσης .

Γι’ αυτό χρειάζεται να προσπαθήσουμε περισσότερο .

Η εικόνα για το 2023 είναι ευοίωνη με καλύτερες μέχρι στιγμής επιδόσεις και από 2022.

Αθήνα 2 Απριλίου 2024

Εκ του ΕΚΕΑ

Ο Πρόεδρος

Παναγιώτης Α. Κατσίβελας